«ԵԱՀԿ ՄԽ համանախագահների հանդիպումը Բելառուսի ԱԳ նախարարի հետ պատահական և պլանային չէր»,- այս մասին «168 ժամի» թղթակցի հետ զրույցում ասել է բելառուսցի քաղաքագետ Վալեր Կարբալևիչը՝ անդրադառ­նալով ԵԱՀԿ ՄԽ համանախագահների և Բելառուսի ԱԳ նա­խարարի բանակցություններին: Վալեր Կարբալևիչի խոս­քով՝ սա առաջին անգամը չէ, որ Բելառուսի ղեկավարությու­նը շփումներ է ունենում ԼՂ հակամարտության կարգավորմամբ զբաղվող միջնորդների հետ, ինչը բնական է, քանի որ Մինսկն այն վայրն է, որտեղ ձևավորվել է այս խումբը, և այն վայրն է լինելու, որտեղ, ամենայն հավանականությամբ, իր աշխատանքը կավարտի ԵԱՀԿ Մինսկի խումբը հակամար­տության խաղաղ կարգավորման դեպքում: Սակայն, ըստ քաղաքագետի, սա պատահական և պլանային հանդիպում չէր: «Բելառուսը, առաջնորդվելով իր բիզնես շահերով, առաջին անգամ ծանր զինատեսակներ վաճառեց Ադրբեջանին: